ใจสลาย แม่ท้องแก่ไปไม่ถึงรพ. คลอดระหว่างทาง ลูกเสียชีวิต
สาวท้องแก่ใกล้คลอด เจ็บท้องตอนเย็น ญาติใช้รถจยย.พาไปส่ง รพ.นาดี อุปกรณ์และเครื่องมือแพทย์ไม่เพียงพอ ต้องไปทำการคลอดที่รพ.กบินทร์บุรี ต้องหารถยนต์ไปส่ง ช่วงค่ำ รถติดหนัก ต้องคลอดในรถ เด็กทารกเสียชีวิต แพทย์ยื้อชีวิตไม่สำเร็จ ,เมื่อเวลา 20.30 น. วันที่ 3 ม.ค. 61 เจ้าหน้าที่กู้ภัยสัจจะพุทธธรรมกบินทร์บุรี รับแจ้งจากนายภานุพงษ์ คมขำ อายุ 27 ปี ว่า น.ส.บังอร โคนจวง อายุ 34 ปี ซึ่งเป็นภรรยา มีอาการเจ็บท้องกำลังจะคลอดลูกในรถกระบะ ขณะกำลังเดินทางไปโรงพยาบาลกบินทร์บุรี แต่ไม่สามารถเดินทางต่อไปได้ ซึ่งขณะนี้รถกระบะ ยี่ห้อนิสสัน สีบรอนซ์ 4 ประตู ทะเบียน บพ 4940 ปราจีนบุรี ที่ตนเองเช่ามา ติดอยู่บริเวณหน้าปั๊มน้ำมันแห่งหนึ่ง อยู่หมู่ที่ 8 ต.เมืองเก่า อ.กบินทร์บุรี เนื่องจากการจราจรคับคั่ง มีรถติดเป็นยาวเหยียด ขอให้หน่วยกู้ภัยประสานหน่วยกู้ชีพของโรงพยาบาลกบินทร์บุรี ช่วยดำเนินการทำคลอดให้ด้วย,หลังจากรับแจ้ง หน่วยกู้ภัยสัจจะพุทธธรรม ได้ประสานหน่วยกู้ชีพโรงพยาบาลกบินทร์บุรี เดินทางไปให้การช่วยเหลือ เมื่อเจ้าหน้าที่เดินทางไปถึง พบ น.ส.บังอรนั่งอยู่บริเวณเบาะหน้ารถด้านซ้ายคู่กับคนขับ มีน้ำคร่ำเดินแล้ว และทารกกำลังคลอดออกมาได้ครึ่งตัว แต่น.ส.บังอรหมดลมเบ่ง จากการตรวจสอบพบว่า เด็กทารกไม่มีการตอบสนอง เจ้าหน้าที่หน่วยกู้ชีพได้พยายามปั๊มหัวใจนานกว่า 20 นาที อาการเด็กก็ยังไม่ดีขึ้น เจ้าหน้าที่หน่วยกู้ชีพจึงตัดสินใจทำคลอดจนเด็กออกมา พร้อมนำขึ้นรถกู้ชีพไปส่งโรงพยาบาล แต่ด้วยการจราจรติดขัดเป็นระยะทางยาว หน่วยกู้ภัยสัจจะต้องตัดสินใจเปิดไซเรน แล้วนำรถขวางถนน เพื่อเปิดทางให้รถกู้ชีพนำเด็กทารกไปส่งให้แพทย์ เพื่อทำการปั๊มหัวใจต่อที่โรงพยาบาล,หลังจากเด็กทารกถึงโรงพยาบาลกบินทร์บุรี แพทย์และพยาบาลเร่งทำการปั๊มหัวใจอยู่นาน จนในที่สุดเด็กก็ยังไม่มีการตอบสนอง แพทย์จึงแจ้งกับนายภาณุพงษ์ว่า เด็กไม่ตอบสนองและไม่สามารถยื้อชีวิตขึ้นมาได้ นายภาณุพงษ์จึงให้แพทย์หยุดปั๊มหัวใจ และยอมรับการสูญเสียลูกชาย,ด้านนายภาณุพงษ์ กล่าวว่า ในช่วงเย็นที่ผ่านมา ภรรยามีอาการเจ็บท้องใกล้คลอด ญาติจึงพาภรรยาขึ้นรถ จักรยานยนต์ ไปส่งโรงพยาบาลนาดี ให้แพทย์ตรวจและทำคลอด หลังจากตรวจครรภ์แล้ว แพทย์ ระบุว่า ไม่พบการเต้นของหัวใจ ประกอบกับอุปกรณ์และเครื่องมือแพทย์ไม่เพียงพอ ต้องไปทำการคลอดที่โรงพยาบาลกบินทร์บุรี ภรรยาได้นอนรออยู่บนเตียงเป็นเวลานาน ไม่เห็นมีการส่งต่อ และเริ่มเจ็บครรภ์มากขึ้น ภรรยาจึงตัดสินใจขึ้นรถจักรยานยนต์กลับไปที่บ้าน พร้อมหาจ้างรถยนต์ในหมู่บ้าน เพื่อพาภรรยาไปทำคลอดที่โรงพยาบาลกบินทร์บุรี,ระหว่างการเดินทางออกจากบ้านมาที่โรงพยาบาลกบินทร์บุรี มีระยะทางไกล ประกอบกับในวันนี้ มีประชาชนเดินทางกลับช่วงปีใหม่เป็นจำนวนมาก การจราจรคับคั่ง และมีรถติดเป็นระยะทางยาว ทำให้การเดินทางมาถึงโรงพยาบาลล่าช้า เมื่อรถมาถึงบริเวณหน้าปั๊มน้ำมันดังกล่าว ก่อนถึงโรงพยาบาล 3-4 กิโลเมตร ปรากฏว่าภรรยาเกิดปวดท้องอย่างหนัก และจะคลอดระหว่างทาง จึงตัดสินใจโทรศัพท์ขอความช่วยเหลือ แต่ลูกก็คลอดออกมา และเสียชีวิตในเวลาต่อมา
สาวท้องแก่ใกล้คลอด เจ็บท้องตอนเย็น ญาติใช้รถจยย.พาไปส่ง รพ.นาดี อุปกรณ์และเครื่องมือแพทย์ไม่เพียงพอ ต้องไปทำการคลอดที่รพ.กบินทร์บุรี ต้องหารถยนต์ไปส่ง ช่วงค่ำ รถติดหนัก ต้องคลอดในรถ เด็กทารกเสียชีวิต
คลอดระหว่างทาง,ทารกเสียชีวิต,หญิงเจ็บท้อง,ปราจีนบุรี,โรงพยาบาลกบินทร์บุรี